Ye en o sieglo XIII quan un cambeo de politica prenió puesto en a Ilesia,, dimpuesas entre os soberans, en o marco d'a luita contra l'augmento d'as herechías: os dormitorios d'os monesterios adoptoron regles de vichilancia mas estrictos e as penas escomencipioron a aplicar-se a os culpables de sodomía, indo como castigo enta la chera, pero lo numero de condemnas efectivas continoron muito poquetas. Enta 1260, o tractato anonimo Livres de jostice et de plet diciba asinas "Quan se sospeite a sodomía d'un hombre, ell debe ficar-se en garchola. As presonas d'Ilesia deben fer a Inquisición sobre ell e preguntar-li-ne d'a fe. E si se li condemna, o rei debe dar-li muerte. [...] Qui ye sodomita prebato debe tresbatir os collons e, si en fa una segunda vez, debe tresbatir o miembro; e si en fa la tercera vez, debe estar cremato. [...] Muller qui en fa debe cada vegada tresbatir un miembro e, a tercera vegada, debe estar cremata. E totz lurs biens son ta o rei." A sodomía se diciba en francés a ormino a o cabo d'a Edat Meya con o nombre de bougrerie. Dito termín ye derivato de boulgre, que significa bulgaro, feito servir en ista epoca ta designar a os bogomils (Bulgaria yera un centro important d'ista herechía), y existe doncas una ambigüedat en os textos entre a condemnación d'a herechía e a d'a sodomía. Que a moral bogomila siga en realidat ascetica no dentra pas en consideración ta esplanicar l'emplego d'o termín: totz os cataros no l'aplicaban pas e nomás que os perfectos no yeran en teoría pas depravatos.